**Ұстаз болу жүректің батылдығы....**

**Ұстаздық еткен жалықпас,**

**үйретуден балаға...**

***Абай***

Ұстаз... Бұл бір қарағанда бес әріптен тұратын сөз секілді.Алайда астарында үлкен мағына, абыройлы міндет тұрғанын көбі сезе бермейді.Ертеңгі күнге жауапты, ел болашағына тәрбие, білім бере отырып ,оқушылардың жүректерін «Отан» деп соқтыруда мұғалімнің үлесі зор.Ұстаз-екінші ана, дос, білім нәрімен сусындатар қайнар бұлақ іспеттес өте құрметті адам.

Қазіргі кезде есейіп ,өзімде бұл мамандықты игеріп жатқан шағымда , балалық балдәурен кезіме көз салып ,жанарымыз жәутеңдеп , терезенің алдында сүйікті ұстазымыз Сейсекенова Нәсіп Болатханқызын асыға күтіп отырғанымызды есіме алғанда , мені де біреу екінші анасындай жақсы көреді-ау деген сезім баурап, көзімнен еріксіз қуаныш жасы тамшылайды. «Педагог» сөзі мен үшін әрдайым салиқалы ,тәрбиелі ,парасатты адамдармен байланысты болып көрінеді. Осы мамандықты таңдауыма себепкер болған ағам Есенгелді Зәмәтәйұлы,анам Гүлнәр Жұмабекқызы, Мафруза Әубәкірқызы ,жеңгем Сұлушаш Қабиденқызы және Құттыбай Абылқасұлын айта кетсем артық болмас. Ұстаздарымды әрдайым пір тұтып,мақтан етемін.Сонымен қатар қызым Құсайынова Гүлжанат та № 7 қалалық мектепте өз ұстаздық жолын биыл бастады .Әр ұстаз алдына қойған мақсатына бар күшін жұмсайды. Өз өмірін осылайша ертеңгі еліміздің болашағын жарқын етер жас ұрпақты тәрбиелеуге күш салып жатқан адамдарды батыр демесек болмас ... Қазіргі кезде аға-апаларымыздың арасында болуға , Ұстаз деген ұлы атқа иеленуімізде осы азаматтардың үлесі көп . Қорыта келе айтатыным, қуанышы мен қиындығы қатар жүретін бұл мамандық иелеріне алдағы мерекелеріне мықты денсаулық,қажымас қайрат, үнемі шәкірттері қуанта берсін дегім келеді.